Document ID: 32005D0155

32005D0155
L 051/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 февруари 2005 година
за изменение на Решение 97/102/ЕО за определяне на специални изисквания при внос на рибни продукти и продукти от аквакултури с произход от Русия по отношение на посочването на компетентния орган и образеца на здравен сертификат
(нотифицирано под номер С(2005) 357)
(текст от значение за ЕИП)
(2005/155/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), и по-специално член 11, параграф 1 от нея,
като има предвид, че:
(1)
В Решение 97/102/ЕО на Комисията (2)„State Fisheries Committee of the Russian Federation“ е посочен като компетентен орган на Русия, посочен да проверява и удостоверява съответствието на рибните продукти и продуктите от аквакултури с изискванията на Директива 91/493/ЕИО.
(2)
Вследствие преструктурирането на руската администрация компетентният орган се промени на „Ministry of Agriculture of the Russian Federation“. Този нов орган е в състояние да проверява ефективното прилагане на законодателството в сила.
(3)
Министерството на земеделието официално е гарантирало, че стандартите в областта на здравния контрол и мониторинг на рибните продукти и продуктите от аквакултури, определени от Директива 91/493/ЕИО ще се спазват и ще се прилагат хигиенни условия, еквивалентни на условията, определени от тази директива.
(4)
Решение 97/102/ЕО следва съответно да бъде изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 97/102/ЕО се изменя, както следва:
1.
Член 1 се заменя със следния текст:
„Член 1
„Ministry of Agriculture of the Russian Federation“ в сътрудничество с „National Centre of Quality and Safety of Fishery Products (National Fish Quality)“ е компетентният орган на Русия, на който е възложена проверката и удостоверяването на съответствието на рибните продукти и продуктите от аквакултури с изискванията на Директива 91/493/ЕИО.“
2.
Приложение А се заменя с текста на приложението към настоящото решение.
Член 2
Настоящото решение се прилага от 24 юни 2005 г.
Член 3
Адресати на настоящото решение са държавите-членки.
Съставено в Брюксел на 18 февруари 2005 година.

Labels: 10
0
3
6
18